**บทที่ 5**

**สรุปผลการวิจัย**

โครงการวิจัยเรื่อง “ปัจจัยที่มีผลต่อระดับการมีส่วนร่วมของชุมชนในการจัดการสิ่งแวดล้อม ด้านทรัพยากรน้ำ” มีรายละเอียดของการดำเนินงานวิจัยโดยสรุปรวมทั้งข้อเสนอแนะต่างๆจากการวิจัยดังนี้

**สรุปผลการวิจัย**

**1. วัตถุประสงค์**

1.1 เพื่อศึกษาระดับการมีส่วนร่วมของชุมชนในการจัดการสิ่งแวดล้อมด้าน  
ทรัพยากรน้ำในพื้นที่เทศบาลตำบลสวนหลวง อำเภออัมพวา จังหวัดสมุทรสงคราม

1.2 เพื่อศึกษาปัจจัยที่มีผลต่อระดับการมีส่วนร่วมของชุมชนในการจัดการ  
สิ่งแวดล้อมด้านทรัพยากรน้ำในพื้นที่เทศบาลตำบลสวนหลวง อำเภออัมพวา จังหวัดสมุทรสงคราม

**2. วิธีดำเนินงานวิจัย**

ปัจจัยที่มีผลต่อระดับการมีส่วนร่วมของชุมชนในการจัดการสิ่งแวดล้อม ด้านทรัพยากรน้ำในพื้นที่เทศบาลตำบลสวนหลวง อำเภออัมพวา จังหวัดสมุทรสงคราม ใช้วิธีการศึกษาเชิงสังคมศาสตร์ โดยเก็บรวบรวมข้อมูลกลุ่มตัวอย่างครัวเรือนทั้ง 15 หมู่บ้าน จำนวน 316 ครัวเรือน โดยกำหนดสัดส่วนกลุ่มตัวอย่างของแต่ละหมู่บ้านเป็นสัดส่วนตามจำนวนครัวเรือนของแต่ละหมู่บ้าน *ใช้วิธีเจาะจงมุ่งเน้นไปที่ผู้ใหญ่บ้าน กำนัน กรรมการหมู่บ้าน อสม. สท. เจ้าหน้าที่รัฐ ข้าราชการ และประชาชนทั่วไปเป็นผู้ตอบแบบสอบถามครัวเรือนละ 1 ฉบับ*

**3. ผลการวิจัย**

จากการดำเนินงานวิจัยตามวัตถุประสงค์และขั้นตอนการวิจัยดังกล่าวข้างต้น สามารถสรุปผลได้ดังนี้

3.1 ผลการศึกษาระดับการมีส่วนร่วมของชุมชนในการจัดการสิ่งแวดล้อมด้านทรัพยากรน้ำในพื้นที่เทศบาลตำบลสวนหลวง อำเภออัมพวา จังหวัดสมุทรสงคราม

ผลการศึกษาระดับการมีส่วนร่วมของชุมชนในการจัดการสิ่งแวดล้อมด้านทรัพยากรน้ำในพื้นที่เทศบาลตำบลสวนหลวง อำเภออัมพวา จังหวัดสมุทรสงคราม ในภาพรวมทั้ง 15 หมู่บ้าน อยู่ในระดับปานกลาง เรียงลำดับดังนี้

ระดับการมีส่วนร่วมของชุมชนในการจัดการสิ่งแวดล้อมด้านทรัพยากรน้ำในเขตเทศบาลตำบลสวนหลวง อำเภออัมพวา จังหวัดสมุทรสงคราม ในด้านการวางแผน ในภาพรวมอยู่ในระดับปานกลาง ระดับการมีส่วนร่วมของชุมชนในการจัดการสิ่งแวดล้อมด้านทรัพยากรน้ำในเขตเทศบาลตำบลสวนหลวง อำเภออัมพวา จังหวัดสมุทรสงคราม ในด้านการปฏิบัติในภาพรวมอยู่ในระดับปานกลาง ระดับการมีส่วนร่วมของชุมชนในการจัดการสิ่งแวดล้อมด้านทรัพยากรน้ำในเขตเทศบาลตำบลสวนหลวง อำเภออัมพวา จังหวัดสมุทรสงคราม ในด้านการตัดสินใจและการรับผลประโยชน์ในภาพรวมอยู่ในระดับปานกลาง ระดับการมีส่วนร่วมของชุมชนในการจัดการสิ่งแวดล้อมด้านทรัพยากรน้ำในเขตเทศบาลตำบลสวนหลวง อำเภออัมพวา จังหวัดสมุทรสงคราม ในด้านการติดตามและประเมินผลในภาพรวมอยู่ในระดับปานกลาง

3.2 ผลการศึกษาปัจจัยที่มีผลต่อระดับการมีส่วนร่วมของชุมชนในการจัดการสิ่งแวดล้อมด้านทรัพยากรน้ำในพื้นที่เทศบาลตำบลสวนหลวง อำเภออัมพวา จังหวัดสมุทรสงคราม

ผลการศึกษาปัจจัยที่มีผลต่อระดับการมีส่วนร่วมของชุมชนในการจัดการสิ่งแวดล้อมด้านทรัพยากรน้ำในพื้นที่เทศบาลตำบลสวนหลวง อำเภออัมพวา จังหวัดสมุทรสงคราม พบว่าปัจจัยที่มีผลต่อระดับการมีส่วนร่วม มี 3 ปัจจัย ได้แก่ ปัจจัยส่วนบุคคล ปัจจัยทางเศรษฐกิจและสังคม และปัจจัยด้านการรับรู้ข่าวสาร เรียงลำดับดังนี้

ปัจจัยด้านการสื่อสาร การประชาสัมพันธ์พบว่าผู้ตอบแบบสอบถามส่วนใหญ่การรับรู้ข่าวสารส่งผลต่อระดับการมีส่วนร่วมเป็นอย่างมาก เนื่องจากเวลาในการจัดประชุม/กิจกรรม ผู้นำไม่สามารถประชาสัมพันธ์ได้อย่างทั่วถึงเพราะผู้นำบางคนมีหลายหน้าที่ที่รับผิดชอบและหอกระจายข่าวชุมชนในบางชุมชนเสียและยังไม่ได้รับการซ่อมแซมทำให้ประชาชนเข้าร่วมประชุม/กิจกรรม เป็นบางกลุ่มและเข้าร่วมเป็นบางครั้ง การเข้ารวมประชุม/กิจกรรมบางครั้งไม่ฟัง ไม่สนใจ จึงส่งผลต่อระดับการมีส่วนร่วมมากที่สุด ปัจจัยด้านบุคคล อายุ พบว่าผู้ตอบแบบสอบถามส่วนใหญ่เป็นผู้สูงอายุซึ่งช่วงอายุส่งผลต่อการรับรู้ข่าวสาร รับรู้ข้อมูลในอดีต ปัจจุบันและอนาคต ความแตกต่างของอายุส่งผลต่อระดับการมีส่วนร่วม ทำให้ไม่เกิดความตระหนัก ปัจจัยด้านเศรษฐกิจและสังคม อาชีพ พบว่าผู้ตอบแบบสอบถามส่วนใหญ่มีอาชีพที่หลากหลาย ทำให้ไม่มีเวลาในการเข้าร่วมกิจกรรม เพราะเวลาในการกิจกรรมส่วนใหญ่ตรงกับเวลาการประกอบอาชีพของประชาชนในชุมชน เนื่องจากแต่ละคนมีหน้าที่ต้องรับผิดชอบ จึงส่งผลต่อระดับการมีส่วนร่วม

**ข้อเสนอแนะ**

จากการศึกษาวิจัยปัจจัยที่มีผลต่อระดับการมีส่วนร่วมของชุมชนในการจัดการสิ่งแวดล้อม ด้านทรัพยากรน้ำในพื้นที่เทศบาลตำบลสวนหลวง อำเภออัมพวา จังหวัดสมุทรสงคราม ครั้งนี้ ผู้วิจัย

ข้อเสนอแนะเพื่อให้งานวิจัยสมบูรณ์ยิ่งขึ้น ดังต่อไปนี้

**1. ข้อเสนอแนะสำหรับงานวิจัยในครั้งนี้**

1.1 เทศบาลตำบลสวนหลวง ควรมีการประชาสัมพันธ์ให้ประชาชนรับทราบอย่างทั่วถึง เพื่อให้ประชาชนมีส่วนร่วมเพิ่มมากขึ้น

1.2 ควรปลูกจิตสำนึกให้ช่วยกันอนุรักษ์น้ำ ดูแลรักษาความสะอาดในพื้นที่ของชุมชน

1.3 ควรให้ผู้บริหารและประชาชนได้มีโอกาสแลกเปลี่ยนความคิดและรับรู้ปัญหาความต้องการของประชาชนโดยตรง

**2. ข้อเสนอแนะสำหรับงานวิจัยครั้งต่อไป**

2.1 ควรศึกษาเรื่องการปลูกจิตสำนึกให้แก่ประชาชนในชุมชนในการจัดการสิ่งแวดล้อมด้านทรัพยากรน้ำ เพื่อให้ประชาชนหรือเจ้าหน้าที่ที่เกี่ยวข้องกับการมีส่วนร่วมในการจัดการสิ่งแวดล้อมด้านทรัพยากรน้ำ นำไปสู่แนวทางให้ประชาชนในชุมชนเข้ามามีส่วนร่วมเพิ่มมากขึ้น

2.2 ควรศึกษารูปแบบการมีส่วนร่วมของประชาชนในการจัดการสิ่งแวดล้อมด้านทรัพยากรน้ำและประเด็นต่างๆอย่างหลากหลาย เพื่อเป็นแนวทางในการมีส่วนร่วมของประชาชรในการจัดการสิ่งแวดล้อมด้านทรัพยากรน้ำต่อไป